google/wiki40b huggingface dataset:
Parakanlima, Jatiluhur

Poskod

Poskod yang digunakan di Parakanlima adalah 41152. Terdapat buah desa di dalam daerah kecamatan Jatiluhur.
Majlis Gerakan Negara

Majlis Gerakan Negara (Mageran) merupakan badan pentadbiran negara pada zaman darurat berikutan peristiwa 13 Mei. Mageran dipengerusi oleh Timbalan Perdana Menteri, Tun Abdul Razak Hussein. Jabatan Perpaduan Negara di bawah Mageran telah diwujudkan bagi menangani isu-isu pembinaan semula perpaduan masyarakat pada masa itu. 
Semasa pentadbirannya, Mageran telah membentuk prinsip Rukun Negara yang menjadi ideologi kebangsaan Malaysia sehingga hari ini. Mageran dibubarkan pada 1971 dengan pemulihan Parlimen.
Bujang Taha

Bujang Taha adalah bekas jaguh bina badan Malaysia era 70-an dan 80-an . Bujang Taha pernah menyandang gelaran Mr. Asia sebanyak empat kali pada tahun 1980, 1982, 1983 dan 1986 .

Meninggal dunia

Pada 14 Oktober 2014, Bujang Taha meninggal dunia pada pukul 10.47 malam akibat komplikasi kanser mulut, paru-paru dan asma. Usianya 77 tahun. Allahyarham menghembuskan nafas terakhir di Hospital Umum Sarawak. Jenazah selamat dikebumikan di Tanah Perkuburan Islam Semariang, Petra Jaya ,Sarawak pukul 2.55 petang .
Nicolò Barella

Cagliari

Dilahirkan di Cagliari, Barella merupakan produk daripada akademi Cagliari. Beliau melakukan penampilan sulungnya di Seire A pada 4 Mei 2015 ketika menentang Parma. Beliau telah menggantikan Diego Farias selepas 68 minit yang menyaksikan Cagliari meraih kemenangan besar 4–0.
Pada Januari 2016, beliau telah dipinjam ke kelab Serie B, iaitu Como. Beliau telah dipilih menjadi pemain utama bagi menghadapi saki baki musim.
Pada 17 September 2017, beliau telah menjaringkan gol sulungnya di Serie A ketika aksi menentang SPAL.

Inter Milan

Pada 12 Julai 2019, Barella melakukan perpindahan ke Inter Milan secara pinjaman selama satu tahun bersama pilihan untuk dibeli secara tetap bersama kontrak selama empat tahun sekiranya telah tamat tempoh pinjaman pemain tersebut.

Kerjaya antarabangsa

Barella telah dipanggil oleh pasukan kebangsaan Itali di bawah kendalian Gian Piero Ventura untuk menghadapi aksi kelayakan Piala Dunia 2018 menentang Macedonia dan Albania pada Oktober 2017.
Barella melakukan penampilan sulungnya untuk skuad senior Itali pada 10 Oktober 2018 di bawah bimbingan Roberto Mancini dalam perlawanan persahabatan menentang Ukraine yang tamat kedua-dua pasukan seri 1-1. Pada 23 Mac 2019, Barella menjaringkan gol pertamanya untuk Itali dalam aksi kelayakan UEFA Euro 2020 menentang Finland.
Beliau mewakili pasukan bawah-21 Itali bagi menghadapi Kejohanan Eropah Bawah-21 2019.
Hantu Kapcai

Plot

Ajib, seorang mat rempit yang terdesak melunaskan hutang dengan along, terpaksa berlumba dengan musuh ketatnya, Tiger. Demi memenangi wang pertaruhan, Tiger mensabotaj perlumbaan itu hingga berlaku kemalangan ngeri yang mengorbankan nyawa Ajib. Roh Ajib yang terperangkap di antara alam nyata dan ghaib, terkejut melihat jenazahnya berada di tengah ruang tamu rumah dan dikelilingi keluarga serta jiran tetangga. Dia hanya boleh berkomunikasi dengan Ibrahim, calon Imam Muda di kampungnya.Dalam usaha membantu Ajib, Ibrahim terpaksa mencari jalan meyakinkan keluarga Ajib, malah dalam masa sama, membantu menyelesaikan perkara yang belum sempat disempurnakan mat rempit itu.

Penerbitan

Hantu Kapcai merupakan filem sulung arahan Ghaz Abu Bakar yang sebelum ini mengarahkan telefilem Ponti Anak Remaja beberapa muzik video artis-artis popular termasuk Datuk Siti Nurhaliza. Ia merupakan filem pertama Showbiz Productions, dengan United Studios mengendalikan urusan pengedaran. Ghaz ketika ditanya mengenai filem ini, berkata: “Hantu Kapcai merupakan pengalaman berharga saya dalam industri perfileman. Dari lensa seorang pengarah, saya menyampaikan penceritaan filem ini melalui pendekatan cerita rakyat Malaysia dengan sentuhan antarabangsa. 10 tahun akan datang, bila saya melihat semula filem ini, saya tetap akan berbangga dengan filem yang menghiburkan ini.” Yusry KRU mengendalikan sinematografi dan suntingan untuk filem ini.

Tema

Menulis untuk mSTAR Online, Feride Hikmet Atak menyifatkan Hantu Kapcai mempunyai gabungan nilai komersial yang diselitkan dengan unsur seni yang boleh membuatkan penonton lebih mudah menerima karya yang ditonton.

Keluaran dan sambutan

Hantu Kapcai ditayangkan pada 27 September 2012 di pawagam di seluruh Malaysia dan Brunei. Ia diedarkan oleh KRU Studios. Majlis pratonton filem ini telah diadakan di Cineleisure Damansara pada 25 September 2012, dua hari sebelum tayangan perdananya. Ketua Pegawai Eksekutif KRU Studios, Norman Abdul Halim menyifatkan kejayaan Hantu Kapcai merupakan sesuatu diluar jangkaan.
Filem ini merupakan satu kejayaan komersial luar biasa, ia berjaya meraih kutipan RM3.19 juta sekaligus mengatasi kutipan filem animasi Hollywood, Hotel Transylvania lakonan suara Adam Sandler dan Selena Gomez dan filem Looper lakonan Bruce Willis dan Emily Blunt, yang ditayangkan serentak pada tarikh sama. Hantu Kapcai telah memenangi Anugerah Blokbuster 2013 bagi kategori Filem Terhebat, Filem Aksi Terhebat, Filem Kelakar Terhebat, Hero Terhebat (Zizan Razak), dan Heroin Baru Terhebat (Neelofa).
Lapangan Terbang Kepulauan Cocos (Keeling)

Kemudahan

Lapangan terbang itu tinggal di ketinggian 10 ka (3 m) di atas aras laut. Ia mempunyai salah satu landasan yang ditetapkan 15/33 dengan sebuah asfalt mengukur permukaan 2,441 m × 45 m (8,009 ka × 148 ka).
Kampung Bechah Hangus

Poskod

Poskod yang digunakan di Kampung Bechah Hangus, Ketereh, Kelantan adalah 16450.
Hnahthial

Demografik 2001

Menurut bancian India pada tahun 2001, Hnahthial memiliki bilangan penduduk seramai 7,123. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Hnahthial memiliki kadar pendidikan (kebolehan membaca) 79%, melebihi kadar purata kebangsaan 59.5%; dengan 52% lelaki dan 48% wanita mampu membaca. 13% dari populasi berusia di bawah 6 tahun. (2001)
Serangan bom Glorietta 2007

Serangan bom Glorietta 2007 berlaku di pusat beli-belah  Glorietta di pusat Ayala, Makati , Metropolitan Manila, di Filipina pada hari Jumaat, 19 Oktober 2007 jam 1.25 pm . Menurut laporan awal, letupan terjadi oleh tong gas LNG di sebuah restoran Luk Yuen Noodle House.  Serangan bom ini membunuh 9 orang  dan lebih 100 cedera. Mangsa dihantar ke Pusat Perubatan Makati dan Hospital Makati.
Ketua Polis Makati, Geary Barias menyatakan kesan bahan letupan bom plastik C4 telah dijumpai di sebuah kedai membaiki telefon bimbit di bawah eskalator. Letupan itu menyebabkan lubang sedalam 8 meter. Dua kereta dan dua van terbakar. Ketua Inspektor Raynold Rosero dari Pusat Data Bom Filipina berkata pasukan penyiasat mengaitkan bom itu dengan TNT. 
Polis memberitahu Presiden Gloria Macapagal Arroyo bahawa bom yang digunakan ialah jenis RDX. Ia adalah jenis yang dimiliki oleh tentera Filipina sendiri. Polis cuba mendapat foto dari rakaman CCTV yang terdapat di pusat beli-belah itu.
Skuad pemusnah bom dihantar bagi menyiasat punca sebenar. Lapangan Terbang Antarabangsa Ninoy Aquino, Manila diarahkan siap-siaga. Penduduk Manila seramai 12 juta orang perlu berhati-hati ekoran serangan bom ini.Presiden Gloria Arroyo menghantar 2000 anggota keselamatan ke daerah terlibat.

Penyerang

Polis tidak menamakan mana-mana pihak yang bertanggungjawab. Tetapi Polis Kebangsaan Filipina menyatakan jenis serangan itu mungkin dilakukan oleh puak pemisah Islam Filipina. Kumpulan ini dikaitkan dengan militan Al-Qaida.

Sejarah

Kota Manila sering menjadi serangan puak pemisah Islam Filipina yang berpusat di pulau Mindanao di selatan.  Siri serangan bom pada tahun 2000 telah membunuh 22 orang di Makati. Ia dilakukan oleh Barisan Pembebasan Islam Moro ( MILF).
Militan Abu Sayyaf merupakan kambing hitam dalam serangan ini. Kumpulan Abu Sayyaf  cuba mendapatkan dana dengan cara menyiarkan rakaman gambar video di laman internet YouTube  . Norberto Gonzales selaku penasihat keselamatan presiden menyatakan Abu Sayyaf dikaitkan dengan kumpulan Jemaah Islamiah.
Pada Februari 2004, 116 terbunuh apabila bom meletup di sebuah feri penumpang dipasang oleh pejuang Abu Sayyaf berdekatan Teluk Manila.
Pada 14 Februari 2005 bom meletup di dalam bas berhampiran Glorietta Mall dan membunuh 4 orang ketika  sambutan Hari Valentine.
Toszek

Toszek merupakan sebuah bandar yang terletak di wilayah Silesia, Poland.
Nam phrik long ruea

Nam phrik long ruea (Thai: น้ำพริกลงเรือ ; disebut [nám pʰrík lōŋ rɯa̯]) adalah hidangan sampingan Thailand, sejenis goreng nam phrik (sos pencicah) yang biasanya dimakan dengan sayur-sayuran. 
Ia dikatakan disaji pada zaman Raja Rama V (1868-1910) dalam perjalanan perahu ke istana Suan Sunanddha. Tukang masak akan menggoreng nam phrik dengan pelbagai bahan-bahan yang masih tersisa di dapur, seperti pla duk fu (ikan keli rangup), daging babi manis dan sayur-sayuran.

Sejarah

Istana Suan Sunanddha merupakan tempat pertama hidangan ini dimasak. Setiap hidangan diraja yang dihidangkan di istana dikatakan berasal dari sana. Ratu Sadub Ladawan yang sepatutnya telah membuat resipi berkelah untuk dua kakanda puteri – Sohmdet Ying Naawy (สมเด็จ หญิง น้อย) dan Sohmdet Ying Glaang (สมเด็จ หญิง กลาง), Hidangan ini ditulis oleh Mawm Luang Neuang Ninrat (หม่อมหลวงเนื่อง นิลรัตน์).
Lärz

Lärz merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Masjid Mukim Kuala Lemal

Pentadbiran

Masjid Mukim Kuala Lemal memiliki nombor pendaftaran masjid No Daftar: MY-03-PM-00146.
5 Rabiulakhir

5 Rabiulakhir merupakan hari ke sembilan puluh lima dalam kalendar Hijriah.
Twilight

Plot

Bella Swan, seorang remaja perempuan berumur 17 tahun berpindah ke sebuah pekan kecil iaitu Forks, Washington, untuk tinggal bersama ayahnya, Charlie. Di sana, dia tertarik dengan seorang rakan sekelas misteri, Edward Cullen, yang terbongkar sebagai seekor puntianak berumur 108 tahun, tetapi dari segi fizikal berumur 17 tahun. Walaupun Edward tawar hati dengan percintaan itu pada mulanya, mereka akhirnya jatuh cinta dengan mendalam. Apabila kedatangan 3 puntianak nomad, James, Victoria, dan Laurent, membahayakan nyawa Bella, Edward dan keluarganya, Alice Cullen, Carlisle, Esme, Jasper, Emmett dan Rosalie Hale, membahayakan nyawa mereka untuk menyelamatkannya.
Skuad Piala Suzuki AFF 2014

Di bawah adalah skuad-skuad untuk Piala Suzuki AFF 2014, yang dianjurkan bersama oleh Singapura dan Vietnam, yang berlangsung pada 22 November hingga 20 Disember 2014, bersama-sama jumlah kaps dan gol para pemain, kelab dan umur mereka sehingga 22 November 2014 – hari pembukaan kejohanan berkenaan.
Masjid Matang Pasir

Alamat

Masjid Matang Pasir

Alor Pongsu,

34300 Bagan Serai,

Perak
Estrébœuf

Estrébœuf ialah sebuah komun yang terletak di komun Somme di Picardie di utara Perancis.
Pihak berkuasa kesatuan

Pihak berkuasa kesatuan merupakan pihak berkuasa tempatan yang mempunyai peringkat dan bertanggungjawab bagi semua fungsi kerajaan tempatan dalam kawasan atau melaksanakan fungsi tambahan di tempat lain di negara berkenaan.
Lemahabang, Indramayu

Poskod

Poskod yang digunakan di Lemahabang adalah 45212. Terdapat buah desa di dalam daerah kecamatan Indramayu.
Autilla del Pino

Autilla del Pino merupakan sebuah kawasan perbandaran di Sepanyol di Palencia, di komuniti autonomi Castile dan León.
Festival Muzik Kuala Lumpur 2010

Festival Muzik Kuala Lumpur 2010 (KLFest2010) merupakan acara tahunan yang diadakan di Kuala Lumpur, Malaysia. Kali ini diadakan pada 10 Julai 2010.Pelbagai acara diatur bagi menarik pengunjung tempatan dan pelancong asing. Temanya ialah "Muzik Merentasi Sempadan".

Konsert Alam

Konsert Alam diadakan Zoo Negara pada 10 Julai 2010 dari jam 10 pagi hingga 3 petang.Ketua Pengarah Jabatan Kebudayaan dan Kesenian Negara (JKKN) Datuk Norliza Rofli menyatakan konsert muzik itu itu berorientasikan alam semulajadi dalam usaha menerapkan masyarakat mencintai alam. Ia menampilkan penyanyi Zainal Abidin, kumpulan muzik Indie, kumpulan muzik Orang Asli dan kumpulan muzik tradisional.
Piala Dunia B-17 FIFA 2017

Lambang

Dilancarkan semasa Kejohanan B-16 AFC, yang juga berfungsi sebagai set pertama kelayakan untuk kejohanan tahun depan, lambang kejohanan FIFA yang pertama kali di India telah direka sebagai sambutan kekayaan negara dan kepelbagaian budaya, dengan elemen utama di Lautan Hindi, pokok beringin, layang-layang dan letusan bintang - merupakan sebahagian daripada identiti negara.
Setiap satu daripada elemen-elemen ini telah dipilih kerana pengertiannya yang mendalam dalam budaya negara ini. Lautan Hindi yang berfungsi sebagai dasar lambang adalah merupakan sebahagian daripada benua kecil itu. Pohon beringin adalah pokok kebangsaan India, berakar umbi dalam budaya dan etos negara ini dan di mana masyarakat luar bandar tradisional berkumpul untuk mengambil semua keputusan penting dalam naungannya.
Layang-layang adalah simbol kebebasan dan menyeronokkan. Popular di seluruh negara, ia mewakili aspirasi muda India yang melambung tinggi dan bersemangat demokrasi. Akhir sekali, Letusan bintang yang terletak di bahagian atas lambang membangkitkan perayaan dan sambutan, yang mewakili pelbagai budaya dan semua perayaan-perayaan negara ini membuat kenyataan bahawa Piala Dunia B-17 FIFA akan menjadi satu pesta baru untuk semua kalendar.
Berbentuk seperti trofi Piala Dunia B-17 FIFA, lambang menggabungkan rupa global dan permainan yang indah dengan rasa contoh unggul India. Ia bermaksud mewakili kejohanan ini.
Turut hadir pada majlis itu ialah Presiden FIFA Gianni Infantino, Praful Patel, Pengerusi LOC dan daripada Persekutuan Bola Sepak Seluruh India (AIFF), Presiden AFC Shaikh Salman Bin Ebrahim Al Khalifa dan Menteri Hal Ehwal Belia dan Sukan Vijay Goel.

Skuad

Setiap skuad pasukan untuk Piala Dunia B-17 FIFA akan terdiri daripada 21 pemain. Setiap persatuan kebangsaan yang mengambil bahagian mesti mengesahkan skuad 21 pemain terakhir mereka pada 21 September 2017. Sejumlah 504 pemain akan mengambil bahagian dalam kejohanan ini. Pasukan akan diumumkan oleh FIFA pada 26 September 2017.
Empang Benao

Poskod

Poskod yang digunakan di Empang Benao adalah 37352. Terdapat 15 buah desa di dalam daerah kecamatan Pamenang.
Zain Azrai

Zain Azrai ialah bekas duta Malaysia ke Pertubuhan Bangsa-Bangsa Bersatu (PBB). Beliau juga dilantik sebagai Ketua Setiausaha Perbendaraan semasa Perdana Malaysia ke-3,Tun Abdul Razak Hussein.
Kampung Bukit Hitam, Baling

Poskod

Poskod yang digunakan di Kampung Bukit Hitam, Baling, Kedah adalah 09100.
Jalan Lingkaran Dalam Johor Bahru

Jalan Lingkaran Dalam Johor Bahru, Laluan Persekutuan  ialah sebuah rangkaian lebuhraya lingkaran yang terletak di tengah-tengah bandar raya Johor Bahru, Johor, Malaysia. Lebuhraya sepanjang 4.6 kilometer itu menghubungkan Jalan Abu Bakar berhampiran Dataran Bandaraya hingga ke Jalan Ibrahim Sultan berhampiran Kompleks Kastam Tanjung Puteri yang lama.
Jawaka

Jawaka merupakan gabungan negeri Kelantan, Langkasuka dan Singgora. Jawaka juga disebut sebagai Javaka mengikut sebutan Barat.

Pengasasan

Setelah kematian Maharaja Srimat Trailokyaraja Mauli Bhusana Varma Deva Brahma yang memerintah Kerajaan Dharmasraya yang memerintah dari 1183 hingga 1233, wilayah-wilayah di Semenanjung membebaskan diri daripada Kerajaan Dharmasraya. Raja Surendra mewujudkan gabungan Jawaka di selatan Tambralinga yang turut membebaskan diri daripada Kerajaan Dharmasraya.
Gas asli cecair

Gas asli cecair (Bahasa Inggeris: liquefied natural gas, LNG) merupakan gas asli (terutamanya metana, CH₄) yang ditukarkan kepada bentuk cecair buat sementara agar senang disimpan atau diangkut.
Gas asli cecair mengambil kira-kira 1/600 isipadu gas asli dalam bentuk gas. Ia tidak berbau, tidak berwarna, tidak toksik dan tidak mengakis, tetapi masih boleh mendatangkan bahaya dengan mudah terbakar, membeku dan asfiksia.
Proses pencecairan melibatkan penyingkiran komponen-komponen tertentu yang boleh menimbulkan kesulitan di peringkat lanjutan, seperti debu, gas asid, helium, air, dan hidrokarbon yang berat. Kemudian, gas asli itu dipeluwap menjadi cecari pada tekanan seakan atmosfera (tekanan angkutan maksima ditetapkan sekitar 25 kPa or 3.6 psi) dengan mendinginkannya kepada kira-kira −162 °C (−260 °F).
LNG lebih banyak menyusut isipadunya berbanding gas asli mampat (CNG) supaya ketumpatan tenaga LNG bersamaan dengan 2.4 kali ganda ketumpatan CNG ataupun 60% isipadu bahan api diesel. Oleh yang demikian, LNG adalah lebih cekap kos untuk diangkut dalam perjalanan yang lama di mana tiadanya talian gas. Kapal laut atau lori tangki kriogenik yang direka khusus (pengangkut LNG) digunakan untuk mengangkut gas asli cecair.
LNG digunakan terutamanya untuk mengangkut gas asli ke pasaran untuk digaskan semula dan diedarkan sebagai gas asli dari talian paip. Ia boleh digunakan dalam kenderaan gas asli, namun lebih seringkali kenderaan direka untuk menggunakan gas asli mampat. Belanja pengeluarannya yang agak tinggi serta perlunya untuk menyimpannya dalam tangki kriogenik yang mahal merupakan penghalang utama dalam pengkomersilan gas asli cecair.
Kampung Baru Tok Kuning

Poskod

Poskod yang digunakan di Kampung Baru Tok Kuning, Kuala Perlis, Perlis adalah 02000.
Krakatoa: The Last Days

Krakatoa - The Last Days adalah doku-drama BBC diarah oleh Sam Miller dan berasaskan pilihan account saksi pada letusan gunung berapi Krakatau dengan percubaan untuk memberitahu cerita salah satu bencana alam yang amat membinasakan untuk manusia. Ia telah - dan adalah - letusan gunung berapi yang terkuat dalam sejarah (setelah Tambora hanya 68 tahun sebelum itu), meletus lebih dari 18 kilometer padu tephra lebih kurang daripada 48 jam, dan membunuh 36,500 jiwa. Suatu separuh jalan cerita (subplot), ternamanya Rogier Verbeek (dilakon oleh Kevin McMonagle), seorang ahli geologi Belanda yang telah mengajikan kawasan itu dua tahun terdahulunya dan meletakkan asas untuk vulkanologi moden dengan pengajiannya setelah letusan, menambahkan sentuhan sains dan peta berguna untuk CGI yang secara menyakinkan menggambarkan awan, keruntuhan gunung, aliran pyroclastic dan ombak tsunami.
Juga berlakon Rupert Penry-Jones sebagai Willem Beijerinck dan Olivia Williams sebagai Johanna Beijerinck.
Siaran pertama di UK adalah pada Ahad 7 May 2006 pada pukul 21:00 BST di BBC One. Ia telah disiarkan di AS sebagai Krakatoa: Volcano of Destruction di Discovery Channel.
Irfan Bakti bin Abu Salim

Irfan Bakti Bin Abu Salim atau Irfan Bakti merupakan seorang jurulatih pasukan bola sepak yang dilahirkan di negeri Perak tetapi dibesarkan di Kelantan. Beliau pernah mewakili pasukan negeri Kelantan, P.B Kelantan dan juga pasukan bola sepak kebangsaan Malaysia. Kemudiannya beliau menceburi bidang kejurulatihan dan telah melatih beberapa kelab bola sepak di Malaysia, antaranya Kelantan, Negeri Sembilan, Pulau Pinang, Telekom Melaka serta pernah menjadi penolong jurulatih pasukan bola sepak kebangsaan Malaysia. Pernah memegang jawatan selaku ketua jurulatih kelab bola sepak Indonesia iaitu "Persatuan Sepak Bola Indonesia Jayapura" atau ringkasnya, Persipura Jayapura.Selepas 2 tahun berada di kelab Persipura, beliau menjadi jurulatih bagi pasukan bola sepak negeri Terengganu bermula pada tahun 2009. Untuk musim 2014 beliau menjadi jurulatih Felda United.

Kritikan Shebby terhadap Irfan

Pada 14 Februari 2007, Irfan dikritik oleh Shebby mengenai corak latihan bekas jurulatih Telekom Melaka(TMFC), Irfan Bakti Abu Salim yang kononnya banyak kelemahan daripada aspek fizikal, mental dan corak permainan menyebabkan beliau dilabel jurulatih ketinggalan zaman. Akan tetapi ramai yang kurang senang dengan kritikan tersebut memandangkan Telekom Melaka menduduki tempat kedua liga Super pada sessi 2005/2006. Akhirnya, terkilan dan berasa jauh hati dengan perkara tersebut, beliau membuat keputusan untuk meletakkan jawatan di dalam TMFC.
Lepus castroviejoi

Interaksi dengan manusia dan kesannya

Kelinci Castroviejo disenaraikan dalam Senarai Merah Spesies Terancam IUCN sebagai spesies rentan. Ancaman utama yang tersenarai dalam statusnya ialah kegiatan memburu. Pemburuan arnab ini amat berleluasa di kawasan habitatnya, lebih-lebih lagi pada musim sejuk apabila kelinci ini berpecah-belah.
Michel Gondry

Awal hidup

Datuknya Constant Martin terkenal sebagai pencipta sebuah model awal alat muzik berupa synthesizer bernama clavioline pada tahun 1947. Ayahnya seorang juruelektrik serta pemain piano dan organ amatur, abangnya pula menceburi sebuah kugiran (Ludwig von 88) serta perniagaan membuat logo dan baju T untuk kugiran muzik rock dan rap.

Kerjaya perfileman awal

Semasa beliau bersekolah di Olivier-de-Serres, beliau memasuki sebuah kugiran bernama Oui Oui pada 1980 sebagai seorang pemain dram. Dalam kugiran inilah beliau mula membikin video muzik untuk beberapa lagu single mereka. Beliau turut terlibat dalam beberapa projek animasi televiyen seperti Les Triplés (1986) dan Rahan, fils des âges farouches (1987) sebagai seorang pereka watak.
Tersiarnya salah satu video muzik Oui Oui, La Ville, dalam MTV menarik perhatian Björk, seorang penyanyi dari Iceland untuk berkolaborasi dengan Gondry; video pertama mereka Human Behaviour muncul pada 1993 sebelum mereka melakukan beberapa projek lain yang berterusan terasuk "Army Of me", "Isobel", "Hyperballad", "Joga", "Bachelorette", "Declare Independence" dan "Crystalline".
Pada 2004, beliau terlibat mengarahkan filem Eternal Sunshine of the Spotless Mind dibintangi Jim Carrey dan Kate Winslet. Filem tersebut memenangi Anugerah Akademi untuk Lakon Layar Asal Terbaik pada acara anugerah tersebut yang ke-77.

Teknik perfileman

Beliau mempelopori efek khas bullet time yang menjadi terkenal dalam filem The Matrix dalam pembikinannya untuk beberapa iklan untuk jenama vodka Smirnoff serta jenama pakaian GAP.
Masjid Syajarah

Masjid Syajarah ataupun dalam bahasa Melayu dikenali sebagai Masjid Pohon merupakan sebuah masjid yang dipercayai dibina di atas tapak tertanamnya sebatang pohon lama yang hidup pada zaman Nabi Muhammad SAW.
Diriwayatkan menurut al-Azraqy (meninggal dunia pada 244 Hijrah bersamaan 858 Masihi), Masjid Syajarah terletak berhadapan dengan Masjid Jin. Al-Fakihy juga turut berpendapat yang sama, tetapi beliau menambahkan bahawa di sanalah terdapatnya satu pohon di mana Nabi Muhammad memanggilnya lalu pohon tersebut berjalan mendekati Nabi Muhammad.
Ibnu Jauzy (meninggal pada tahun 597 Hijrah) pula mengutarakan pendapat bahawa terdapat sebuah Masjid yang terletak di Tanah Tinggi Makkah yang disebut dengan Masjid Syajarah yang berhadapan dengan Masjid Jin (Jinn Mosque).
Dikisahkan Bahawa Nabi Muhammad telah memanggil sebuah pohon yang terletak di Masjid Syajarah (sekarang), lalu pohon itu pun dengan segeranya tercabut dari kedudukan asalnya di muka bumi, berjalan mendekati Nabi Muhammad yang berada di depannya. Kemudian selepas itu Nabi meminta untuk pohon itu kembali semula ke tempat asalnya. Demikian itu juga, Ibnu Zahirah turut meriwayatkan perkara yang sama.
Dari riwayat di atas, dapatlah disimpulkan bahawa Mukjizat Nabi Muhammad itu telah terjadi di Hujun (kawasan yang terletak di Tanah Tinggi Makkah dan ditempat beradanya Masjid Syajarah sekarang). Peristiwa keajaiban itu juga turut dicatat rekodkan berlaku tatkala Nabi ketika itu berada di Masjid Jin. Manakala dalam riwayat yang dituturkan oleh al-Fakihy disebutkan bahawa Jin telah meminta bukti dan dalil yang membenarkan kerasulan Nabi Muhammad sebagai utusan Allah. Maka dengan itu Allah telah mendatangkan mukjizat tersebut kepada Nabi Muhammad bagi menunjukkan Nabi Muhammad itu adalah utusan dari Allah yang sebenarnya. Kebanyakan dari para Jin yang melihat keajaiban tersebut lantas memeluk Islam dan membenarkan Allah dan Rasullullah (Muhammad) sebagai utusan dari Allah Yang Maha Agung.
Sehingga ke hari ini, Masjid Syajarah telah diperbaharui kembali bersamaan dengan pembaharuan Masjid Jin iaitu pada tahun 1421 Hijrah.